|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODINE**21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 73-17-О/4-10

Дана: 29.05.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 73-17-О - Набавка медицинске опреме за потребе клиника**

**Клиничког центра Војводине**

**ПИТАЊA ПОТЕНЦИЈАЛНОГ ПОНУЂАЧА:**

“Сагласно одредбама чл. 63 ЗЈН, у циљу подношења прихватљиве понуде у поступку ЈН добара бр. 73-17-0 - Набавка медицинске опреме за потребе клиника Клиничког центра Војводине, потребне су нам додатне информације и појашњења:

1. У поглављу подаци о предмету јавне набавке наведена je партија „5. Набавка криомикротома за Центар за патологију и хистологију" док je у поглављу Опис предмета јавне набавке наведеа партија ,.5. Набавка видео ЕЕГ апарата са станицом за читање, за Клинику за неурологију" док je Набавка крмомикротома за Центар за патологију и хистологију означена као партија 6, те би било добро да извршите корекцију наведених контрадикторности.

2. Ha стр. 15 конкурсне докуменгације, сада за Партију 6 - Набавка криомикротома за Центар за патологију и хистологију одредили сте карактеристике криомикротома, између којих захтевате да криомикротом поседује **вертикални ход 6Змм или већи и хоризонтални ход 31,75мм или већи.**

Захтеване карактеристике су такве да ограничавају конкуренцију и једнакост понуђача у поступку јавне набавке, чиме су нарушена основна начела јавних набавки одређена одредбама чл. 10 и 12 ЗЈН.

Наиме, претпостављамо да вам je добро познато да за наведено добро у Републици Србији постоје само три регистрована добављача који могу испоручити криомикротом (Leica, Thermo i Slee), a техничке карактеристике које сте одредили испуњава само један понуђач од наведених, што je **противно одредбама чл. 10 ЗЈН да je наручилац дужан да у поступку јавне набавке омогући што je могуће већу конкуренцију.**

Дакле, одредбе конкурсне документације у односу na техничке карактеристике наведеног добра циљно фаворизују једног понуђача од оних евентуалиих понуђача који поеедују решење АЛИМС о стављању у промет криомикротома на територији PC, a има их само три.

Потпуно je јасно да ce и ca другим минималним вредностима вертикалног хода од 59 или 6Омм или хоризонталног хода од 25 или 28мм постижу идентични ефекти приликом употребе, те очекујемо да ћете изменити конкурсну документацију у овом делу и омогућити конкуренцију у конкретпом поступку јавне набавке.

3. Даље, захтевате да криомикротом поседује техничку карактеристику-„контрола апарата преко LCD екрана ca подесивим осветљењем", што je неразумљиво, ако се има у виду техничко-технолошки напредак и чињеница да je данас техника изузетно напредовала и да постоје и тзв. „LED екрани", пa je несхватљиво да наручилац не дозволи алтернативно LCD или LED екран, чиме би ce такође обезбедила већа конкуренција.

Како je траженом карактеристиком ограничена конкуренција, очекујемо да ћете изменити конкурсну докумемтацију и ускладити je ca одредбама чл. 10 и 12 ЗЈН.

4. У последњој карактеристици криомикротома захтевате „Опциону доградњу система за заштиту од бактерија na бази озона" што je потпуно нејасно из разлога што ce не може извести јасан закључак да ли наручилац захтева испоруку криомикротома ca системом за заштиту од бактерија нa бази озона, или испоруку криомикротома ca могућношћу да ce криомикротом догради ca системом за заштиту од бактерија нa бази озона. И у једном и у другом случају наведени захтев представља циљно фаворизовање само једног понуђача, чиме су нарушена основна начела јавних набавки и онемогућена конкуренција у конкретном поступку, те очекујемо да ћете ускладити конкурсну документацију ca одредбама ЗЈН и омогућити конкуренцију у конкретном поступку.”

**ОДГОВОРИ НАРУЧИОЦА:**

1. Наручилац је и пре пријема тј. упућивања овог захтева за додатним појашњењем од стране потенцијалног понуђача, извршио и објавио потребне измене конкурсне документације те овом приликом скреће пажњу потенцијалном понуђачу на Измену бр.1 конкурсне документације објављену на Порталу јавних набавки и интернет страни наручиоца дана 19.05.2017. године, где се јасно види да је партија број 5-Набавка криомикротома за потребе Центра за патологију и хистологију КЦВ.
2. Наручилац прихвата сугестију потенцијалног понуђача и сходно томе извршиће измену минимално захтеваних техничких карактеристика. Измена ће бити објављена на Порталу јавних набавки и интернет страни наручиоца у законском року.
3. Наравно да ће наручилац прихватити криомикротом са LED екраном узимајући у обзир да је наручилац прописао минималне техничке карактеристике које опрема мора да задовољи. Произилази да је свакако могуће понудити опрему која има боље карактеристике од минимално захтеваних те траженом карактеристиком никако није ограничена конкуренција и није потребно вршити непотребно очекиване измене.
4. Узимајући у обзир да потенцијални понуђач никако није образложио и поткрепио тврдњу коју наводи у свом питању, наручиоцу је нејасно како и на који начин се очекује да измена буде извршена. Сходно томе, наручилац остаје при свом захтеву и моли потенцијалне понуђаче да јасније напишу и образложе своја питања/захтеве за додатним појашњењем конкурсне документације.

Наручилац је слободан да напомене да поступак јавне набавке спроводи у потпуности у складу са начелима Закона који регулише предметну област, а на основу објективних потреба Клиника и Центара наручиоца као репрезентативне здравствене установе на територији АПВ, те да није у могућности да своје потребе и захтеве прилагођава појединим потенцијалним понуђачима који сматрају да им се мора омогућити да поднесу понуду.

Наручилац у предметном поступку јавне набавке опреме за потребе Клиника и Центара КЦВ, као и у свим осталим спроведеним поступцима, ни једним својим захтевом није изашао из оквира актуелних и савремених решења и карактеристика које предметна опрема треба да задовољи, што даље значи да наручилац жели да обезбеди најбољу могућу медицинску опрему за расположива средства у датом моменту на тржишту. Ову тврдњу наручилац апсолутно може да поткрепи бројним изменама на основу објективних и прихваћених сугестија и захтева потенцијалних понуђача, али застарела и превазиђена технолошка решења и техничке карактеристике предметне опреме која се набавља, из одрживих и оправданих разлога неће бити узета у разматрање.

 С поштовањем,

*Комисија за јавну набавку 73-17-О*